` На основу члана 102. став 3. и члана 104. став 3. Статута општине Бач („Службени лист општине Бач, број: 2/2019, 38/2020 и 24/2023), члана 15. Одлуке о општим актима општине Бач за које је обавезна јавна расправа при доношењу («Службени лист општине Бач», бр. 9/2019),

 Општинско веће општине Бач, на предлог радне групе за израду ЛАП -а, на својој 145. седници, одржаној дана, 31. јула 2023. године, доноси

**ПРОГРАМ ЈАВНЕ РАСПРАВЕ**

**О НАЦРТУ ЛОКАЛНОГ АКЦИОНОГ ПЛАНА ЗА РОДНУ РАВНОПРАВНОСТ У ОПШТИНИ БАЧ ЗА ПЕРИОД 2023 – 2025 ГОДИНА**

 1. У поступку припреме Локалног акционог плана за родну равноправност у општини Бач за период 2023 – 2025 (у даљем тексту: ЛАП), Општинско веће општине Бач спроводи јавну расправу о Нацрту ЛАП-а.

 2. Јавна расправа о Нацрту ЛАП-а биће одржана у периоду од 01. до 15. августа 2023. године.

 3. Учесници у јавној расправи су представници јавног предузећа, установа, организација и служби чији је оснивач општина Бач, заинтересовани грађани, правна лица и друге заинтересоване стране.

 4. Програм јавне расправе о Нацрту одлуке са Нацртом одлуке објављује се на интернет страници Општине Бач : www. bac. rs.

 5. Примедбе и предлози достављају се на е-mail: ler@bac.ls.gov.rs или поштом на адресу: Општинска управа Бач, одељење за привреду, пољопривреду и економски развој, н/р Јелене Ковачевић, Бач, Трг др Зорана Ђинђића бр. 2.

 6. Нацрт Одлуке биће представљен на Округлом столу, који ће се одржати 11. августа 2023. године у Бачу, у свечаној сали Општине Бач са почетком у 11:00 часова.

 7. По окончању јавне расправе Радна група ће анализирати све примедбе, предлоге и сугестије у јавној расправи и на основу тога сачинити Извештај о одржаној јавној расправи и исти доставити Општинском већу општине Бач и објавити на интернет страници Општине Бач.

**ОПШТИНСКО ВЕЋЕ ОПШТИНЕ БАЧ**

**Број:** 020-2-174/2023-II

**Дана:** 31. јула 2023. године.

 Председавајући Општинског већа

 Председник општине Бач

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Др Стева Панић